CELEX: 32008R1293
Language: ro
Date: 2008-12-18 00:00:00
Title: Regulamentul (CE) nr. 1293/2008 al Comisiei din 18 decembrie 2008 privind autorizarea unei noi utilizări a Saccharomyces cerevisiae CNCM I-1077 (Levucell SC20 și Levucell SC10 ME) ca aditiv furajer (Text cu relevanță pentru SEE)

19.12.2008   
            
            
               RO
            
            
               Jurnalul Oficial al Uniunii Europene
            
            
               L 340/38
            
         
      REGULAMENTUL (CE) NR. 1293/2008 AL COMISIEI
   
   din 18 decembrie 2008
   privind autorizarea unei noi utilizări a Saccharomyces cerevisiae CNCM I-1077 (Levucell SC20 și Levucell SC10 ME) ca aditiv furajer
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea utilizării aditivilor pentru hrana animalelor, precum și criteriile și procedurile de acordare a unei astfel de autorizări.
            
         
               (2)
            
            
               A fost depusă o cerere de autorizare pentru preparatul menționat în anexă, în conformitate cu articolul 7 din Regulamentul (CE) nr. 1831/2003. Această cerere a fost însoțită de detaliile și documentele solicitate conform prevederilor articolului 7 alineatul (3) din respectivul regulament.
            
         
               (3)
            
            
               Cererea se referă la autorizarea unei noi utilizări a preparatului de Saccharomyces cerevisiae CNCM I-1077 (Levucell SC20, Levucell SC10 ME), ca aditiv pentru hrana mieilor, urmând a fi clasificat în categoria „aditivi zootehnici”.
            
         
               (4)
            
            
               Utilizarea Saccharomyces cerevisiae CNCM I-1077 a fost autorizată fără limită de timp pentru vacile de lapte și vitele pentru îngrășare prin Regulamentul (CE) nr. 1200/2005 al Comisiei (2) și, până la 22 martie 2017, pentru caprele de lapte și oile de lapte prin Regulamentul (CE) nr. 226/2007 al Comisiei (3).
            
         
               (5)
            
            
               Au fost prezentate noi date în susținerea cererii de autorizare pentru miei. Autoritatea Europeană pentru Siguranța Alimentară (denumită în continuare „Autoritatea”) concluzionează în avizul său din 16 iulie 2008 (4) că Saccharomyces cerevisiae CNCM I-1077 (Levucell SC20/Levucell SC10 ME) nu are efecte nocive asupra sănătății animalelor, a sănătății oamenilor sau asupra mediului. Aceasta a concluzionat, de asemenea, că Saccharomyces cerevisiae CNCM I-1077 (Levucell SC20/Levucell SC10 ME) nu prezintă niciun alt risc care ar putea, în conformitate cu articolul 5 alineatul (2) din Regulamentul (CE) nr. 1831/2003, să excludă autorizarea. În conformitate cu acest aviz, utilizarea preparatului respectiv este sigură pentru miei. Avizul menționat afirmă, de asemenea, că preparatul în cauză poate avea efecte benefice asupra greutății finale și asupra creșterii în greutate zilnice medii. Autoritatea nu consideră necesară prevederea unor cerințe specifice de supraveghere ulterioară introducerii pe piață. Autoritatea a verificat, de asemenea, raportul privind metoda de analiză a aditivului în hrana animalelor, prezentat de laboratorul comunitar de referință instituit prin Regulamentul (CE) nr. 1831/2003.
            
         
               (6)
            
            
               Evaluarea preparatului respectiv arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, conform anexei la prezentul regulament.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Se autorizează preparatul specificat în anexă, aparținând categoriei „aditivi zootehnici” și grupului funcțional „stabilizatori ai florei intestinale”, ca aditiv pentru hrana animalelor, în condițiile stabilite în anexa respectivă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 decembrie 2008.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 268, 18.10.2003, p. 29.
   
      (2)  JO L 195, 27.7.2005, p. 6.
   
      (3)  JO L 64, 2.3.2007, p. 26.
   
      (4)  Aviz științific al Grupului științific pentru aditivii și produsele sau substanțele utilizate în hrana animalelor (FEEDAP), la cererea Comisiei Europene, cu privire la siguranța și eficacitatea produsului Levucell SC20/Levucell SC10ME, un preparat de Saccharomyces cerevisiae, ca aditiv pentru hrana mieilor pentru îngrășat. The EFSA Journal (2008) 772, 1-11.
   
      ANEXĂ
      
         
                     Număr de identificare al aditivului
                  
                  
                     Numele titularului autorizației
                  
                  
                     Aditiv
                     (denumire comercială)
                  
                  
                     Compoziție, formulă chimică, descriere, metodă de analiză
                  
                  
                     SSpecii sau categorii de animale
                  
                  
                     Vârstă maximă
                  
                  
                     Conținut minim
                  
                  
                     Conținut maxim
                  
                  
                     Alte dispoziții
                  
                  
                     Sfârșitul perioadei de autorizare
                  
               
                     UFC/kg de furaj complet cu un conținut de umiditate de 12 %
                  
               
                     Categorie de aditivi zootehnici. Grup funcțional: stabilizatori ai florei intestinale
                  
               
                     „4b1711
                  
                  
                     LALLEMAND SAS
                  
                  
                     
                        Saccharomyces cerevisiae CNCM I-1077 (Levucell SC20, Levucell SC10 ME)
                  
                  
                     
                                  
                              
                              
                                 Compoziția aditivului:
                                 
                                              
                                          
                                          
                                             Formă solidă:
                                             Preparatul de Saccharomyces cerevisiae CNCM I-1077 conține celule viabile uscate cu o concentrație minimă garantată de 2 × 1010 UFC/g.
                                          
                                       
                                              
                                          
                                          
                                             Formă acoperită:
                                             Preparatul de Saccharomyces cerevisiae CNCM I-1077 conține celule viabile uscate cu o concentrație minimă garantată de 1 × 1010 UFC/g.
                                          
                                       
                           
                                  
                              
                              
                                 Caracterizarea substanței active:
                                 
                                    Saccharomyces cerevisiae CNCM I-1077: 80 % de celule viabile uscate și 14 % de celule neviabile.
                              
                           
                                  
                              
                              
                                 Metoda de analiză (1):
                                 Metoda mediului lichid în cutie Petri și identificarea moleculară (PCR).
                              
                           
                  
                     Miei
                  
                  
                     —
                  
                  
                     3,0 × 109
                     
                  
                  
                     7,3 × 109
                     
                  
                  
                     
                                 1.
                              
                              
                                 În instrucțiunile de utilizare a aditivului și a premixurilor se menționează temperatura de depozitare, durata de conservare și stabilitatea la granulare.
                              
                           
                                 2.
                              
                              
                                 Pentru furajele complementare, a nu se depăși 50 °C pentru Levucell SC20 și 80 °C pentru Levucell SC10ME.
                              
                           
                                 3.
                              
                              
                                 Forma acoperită, destinată exclusiv includerii prin intermediul unui furaj granulat.
                              
                           
                                 4.
                              
                              
                                 Doza recomandată: 7,3 × 109 UFC/kg de aliment pentru hrana animalelor complet.
                              
                           
                                 5.
                              
                              
                                 Dacă produsul este manipulat sau amestecat într-un spațiu închis, este recomandată utilizarea ochelarilor de protecție și a măștilor pentru amestecare, dacă mixerele nu sunt echipate cu un sistem de evacuare.
                              
                           
                  
                     8.1.2019
                  
               
      
         (1)  Detalii privind metodele de analiză sunt disponibile la următoarea adresă a laboratorului comunitar de referință: www.irmm.jrc.be/crl-feed-additives”